text: Jeg vil sige, som jeg sagde i nat i folketingssalen: Hvis de troede, de med deres lov kunne skabe ro og få produktionen til at gå gnidningsløst, så tog de fejl! I dag er de nok klar over, at jeg havde ret.
  I har været tålmodige, men jeres grundlovssikrede rettigheder er trådt for nær. Hold stadig sammen i den kommende tid. Som jeg sagde i nat: Hvis arbejderne ikke reagerer mod det skete, så vil arbejdsgiverne opfatte det som kapitulation.
  I har vist dem, hvor mange I er, og at det er alvor. Slut derfor mødet nu. Efter mødet samles tillidsmændene i Grundtvigs Hus til rådslagning. Hvad de beslutter at råde jer til, vil I kunne høre i radioen i aften. Tillidsmændene er i dag Situationens Generalstab og de skal sige, hvad I skal gøre.
  